Diari Oficial de la Generalitat Valenciana


Sumari del DOGV 6983, del 12-03-2013 (2013/2576)

RESOLUCIÓ de 4 de març de 2013, del director general de l'Institut Valencià de Competitivitat Empresarial (IVACE), per la qual es modifica la Resolució d'11 de gener de 2011, del president de l'Institut de la Xicoteta i Mitjana Indústria de la Generalitat Valenciana (IMPIVA), per la qual es convoquen ajudes dirigides a instituts tecnològics de la Xarxa IMPIVA per al període 2011-2015 (DOCV núm. 6441, de 19 de gener de 2011).
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6983

Data del DOGV
:   12-03-2013

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2013/2576


Data del document
:   04-03-2013

Organisme emissor
:   Institut Valencià de Competitivitat Empresarial

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 4 de març de 2013, del director general de l'Institut Valencià de Competitivitat Empresarial (IVACE), per la qual es modifica la Resolució d'11 de gener de 2011, del president de l'Institut de la Xicoteta i Mitjana Indústria de la Generalitat Valenciana (IMPIVA), per la qual es convoquen ajudes dirigides a instituts tecnològics de la Xarxa IMPIVA per al període 2011-2015 (DOCV núm. 6441, de 19 de gener de 2011). [2013/2576]  
Per la Resolució d'11 de gener de 2011, del president de l'Institut de la Xicoteta i Mitjana Indústria de la Generalitat Valenciana (IMPIVA), es van convocar ajudes dirigides a instituts tecnològics de la Xarxa IMPIVA (DOCV 6441, 19.01.2011), la qual va ser posteriorment modificada per la Resolució del president de l'IMPIVA de 2 de febrer de 2011 i per resolucions d'esta Direcció General de dates posteriors.  
Vist l'informe de l'Àrea de Xarxes d'Innovació i Tecnologia, i de conformitat amb este, es fa necessària la modificació de la convocatòria a fi de potenciar els nivells d'excel·lència dels projectes que es presenten a determinats programes de la convocatòria d'ajudes, atés que es considera oportú incloure llindars específics per a tots els grups de criteris d'avaluació i per a un criteri d'avaluació de determinades actuacions de la convocatòria.   
En virtut del que s'ha expressat anteriorment, i de conformitat amb el que disposa la disposició final de la Resolució d'11 de gener de 2011, del president de l'Institut de la Xicoteta i Mitjana Indústria de la Generalitat Valenciana (IMPIVA), per la qual es convoquen ajudes dirigides a instituts tecnològics de la Xarxa IMPIVA per al període 2011-2015, resolc:  
  
Article primer. Modificació de la convocatòria  
Es modifica la Resolució d'11 de gener de 2011, del president de l'Institut de la Xicoteta i Mitjana Indústria de la Generalitat Valenciana (IMPIVA), per la qual es convoquen ajudes dirigides a instituts tecnològics de la Xarxa IMPIVA per al període 2011-2015 -amb els canvis introduïts per successives resolucions d'esta Direcció General-, en el sentit d'inserir un llindar mínim a determinats criteris, en la forma indicada a continuació:  
1. En relació amb l'actuació Projectes d'I+D desenrotllats per unitats estratègiques de cooperació (UNiTs) del Programa d'Unitats Estratègiques de Cooperació (UNiTs), es modifica la redacció donada al criteri d'avaluació «A. Qualitat del projecte: màxim 65 punts», i s'afig a continuació del seu enunciat «Llindar mínim exigible: 40 punts».  
  
Així mateix, dins de l'esmentat criteri, es modifica l'ítem «A.4. Impacte empresarial, aplicabilitat dels resultats del projecte sobre les empreses, capacitat per a resoldre problemes comuns que afecten un nombre important d'empreses», i s'afig a continuació del seu enunciat «Llindar mínim exigible: 20 punts».  
En relació amb el criteri d'avaluació «K. Viabilitat tècnica i economicofinancera», es modifica la seua redacció i s'afig a continuació del seu enunciat «Llindar mínim exigible: 9 punts».  
Finalment, quant al criteri d'avaluació «P. Capacitat i experiència dels recursos humans i col·laboracions externes», es modifica la seua redacció i s'afig a continuació del seu enunciat «Llindar mínim exigible: 11 punts».  
2. En relació amb l'actuació Projectes d'I+D en col·laboració del Programa de Projectes en Col·laboració, es modifica la redacció donada al criteri d'avaluació «A. Qualitat del projecte: màxim 65 punts», i s'afig a continuació del seu enunciat «Llindar mínim exigible: 40 punts».  
  
Així mateix, dins de l'esmentat criteri, es modifica l'ítem «A.4. Impacte empresarial, aplicabilitat dels resultats del projecte sobre les empreses, capacitat per a resoldre problemes comuns que afecten un nombre important d'empreses», i s'afig a continuació del seu enunciat «Llindar mínim exigible: 20 punts».  
 En relació amb el criteri d'avaluació «K. Viabilitat tècnica i economicofinancera», es modifica la seua redacció i s'afig a continuació del seu enunciat «Llindar mínim exigible: 9 punts».  
Finalment, quant al criteri d'avaluació «P. Capacitat i experiència dels recursos humans i col·laboracions externes», es modifica la seua redacció i s'afig a continuació del seu enunciat «Llindar mínim exigible: 11 punts».  
3. En relació amb l'actuació 1 de Projectes d'I+D del Programa de Desenrotllament Estratègic, es modifica la redacció donada al criteri d'avaluació «A. Qualitat del projecte màxim 65 punts», i s'afig a continuació del seu enunciat «Llindar mínim exigible: 40 punts».  
  
Així mateix, dins de l'esmentat criteri, es modifica l'ítem «A.4. Impacte empresarial, aplicabilitat dels resultats del projecte sobre les empreses, capacitat per a resoldre problemes comuns que afecten un nombre important d'empreses», i s'afig a continuació del seu enunciat «Llindar mínim exigible: 20 punts».  
En relació amb el criteri d'avaluació «K. Viabilitat tècnica i economicofinancera», es modifica la seua redacció i s'afig a continuació del seu enunciat «Llindar mínim exigible: 9 punts».  
Finalment, quant al criteri d'avaluació «P. Capacitat i experiència dels recursos humans i col·laboracions externes», es modifica la seua redacció i s'afig a continuació del seu enunciat «Llindar mínim exigible: 11 punts».  
  
DISPOSICIÓ FINAL  
  
Única  
Esta resolució entrarà en vigor el dia de la seua data.  
  
València, 4 de març de 2013.- El director general de l'Institut Valencià de Competitivitat Empresarial: Joaquín Ríos Casanova.